Ligi viiendiku riigikogulaste soodushinnaga Volvo-ost kerkis artikliteemaks Soome suures päevalehes Helsingin Sanomat.
Artikli online-versioonis märgib ajaleht eraldi ära, et soodushinnaga Volvo ostnute seas on ka "populaarne opositsioonipoliitik, sotsiaaldemokraat Sven Mikser".
"Kuna autofirma ei ole küsinud ega ka saanud mingeid vastuteeneid, samuti pole paljud rahvasaadikud isegi teadlikud soodustuse saamisest, siis ei ole ka korruptsiooniohtu," kommenteeris Mikser e-maili teel Soome väljaandele.
Eesti Päevaleht kirjutas teisipäeval ligi 20-protsendilisest soodustusest, millega AS Infoauto on ligi viiendikule riigikogulastest müünud mõne Volvo sõiduauto.